kardosdrur/scandi-wiki huggingface dataset:
Donkraft

En donkraft er en maskine eller hydraulisk anordning, som anvendes til at løfte eller hæve tunge belastninger - og til at yde stor kraft. Donkraftes egenskaber er løfteevne i kg og mulig løftehøjde.

En mekanisk donkraft indeholder en gevindstang eller tandstang. En hydraulisk donkraft anvender hydraulisk kraft via en eller flere cylindre.

Den almindeligste donkraft bliver anvendt til biler; fx ved hjulskift.

En tandstangsdonkraft eller kaffemølle-donkraft er beregnet til at hæve landbrugsvogne og kærrer via hjulakslen. Kaffemølle-donkraften er produceret i hvert fald siden år 1900.

En skruedonkraft kan anvendes til at løfte huse.

Se også 
 Hejseværk

Kilder/referencer 

 

Løfteudstyr
Mekanisk energigearing
Uljana Lopatkina

Uljana Vjatjeslavovna Lopatkina (russisk: Ульяна Вячеславовна Лопаткина; født 23. oktober 1973) er en russisk prima ballerina, der optrådte på Mariinskij-teatret () fra 1991-2017. Hun studerede ved Vaganovoj balletakademi () med Natalija Dudinskaja (). Efter uddannelsen flyttede Lopatkina i 1991 til Kirov / Mariinskij-teatrets ballet og blev forfremmet til hoveddanser i 1995. Lopatkina dansede ikke i løbet af 2016-2017 sæsonen på grund af en skade, og hendes pensionering fra Mariinskij blev annonceret på selskabets hjemmeside den 16. juni 2017.

Balletdansere fra Rusland
Kimberlit

Kimberlit er en bjergart, hvor man kan finde den ædle sten diamant. Bjergarten er navngivet efter byen Kimberley i Sydafrika.

Bjergarter
Sikkerhedsrepræsentant

En sikkerhedsrepræsentant er en arbejdsgivers samarbejdsparter. Formålet med en sikkerhedsrepræsentant er at rådgive arbejdsgiveren i udarbejdelsen af virksomhedens arbejdsmiljøhandlingsplan. Alle virksomheder med over 10 medarbejdere skal have valgt en sikkerhedsrepræsentant. Det er medarbejdernes opgave at vælge en person som skal være sikkerhedsrepræsentant, dog skal personen have arbejdet for virksomheden i mere end et år samt gennemgå en lovpligtig uddannelse betalt af virksomheden.  

Opgaver:

"... sammen med arbejdsgiver/arbejdsleder har en kontrolfunktion, hvor man kontrollerer, om arbejdsforholdene er sikkerheds- og sundhedsmæssigt fuldt forsvarlige."

Kilder og henvisninger

  Sikkerhedsgrupper og sikkerhedsrepræsentanter  At-vejledning GL.6.2 september 2006 på arbejdstilsynet.dk
Arbejdsmiljø
Haslev Bio

Haslev Bio er en biograf i Haslev på Sydsjælland, der blev grundlagt i 1925.

Siden 1930 har det været den eneste biograf i byen. I perioden fra 1972 til 1992 var den forpagtet af Bio Næstved. Siden 2006 har den været ejet af Faxe Kommune.

Referencer

Eksterne henvisninger 
 

Biografer i Danmark
Bio
Etableret i 1925
Biografen Kanten

Biografen Kanten er en biograf i Faxe på Sydsjælland, der åbnede i 2008. Den ligger ved siden af Faxe Kalkbrud. I 2009 blev den nomineret til "Årets biograf".

Referencer

Eksterne henvisninger 
 

Biografer i Danmark
Bygninger, konstruktioner og anlæg i Faxe Kommune
Faxe
Etableret i 2008
John McCain (flertydig)

John McCain er navnet på flere personer:
 John McCain (1936-2018) – amerikansk politiker
 John S. McCain Sr. (1884-1945) – amerikansk admiral
 John S. McCain Jr. (1911-1981) – amerikansk admiral
2. etape af Vuelta a España 2018

2. etape af Vuelta a España 2018 gik fra Marbella til Caminito del Rey 26. august 2018. 

Alejandro Valverde vandt etapen og Michał Kwiatkowski overtog den røde førertrøje.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Kombinationskonkurrencen

Holdkonkurrencen

Referencer

Eksterne henvisninger 
 

02
Esefjorden

Esefjorden er en fjordarm på nordsiden af Sognefjorden i Balestrand kommune i Vestland fylke i Norge. Fjorden er 4 kilometer lang. På sydsiden lige ved indløbet ligger byen og kommunecenteret Balestrand. På nordsiden ved mundingen ligger  kirkestedet Tjugum. Ved Dragsvik, lige øst for Tjugum, er der færgeforbindelse til  Hella i Leikanger kommune og til Vangsnes i Vik kommune.

Fylkesvej 55 følger fjorden på begge sider.

Referenser 

Esefjorden  på  snl.no

Fjorde i Vestland
Balestrand
Lego Racers

Lego Racer var en produktlinje produceret af den danske legetøjskoncern LEGO, der indbefattede racerbiler og racerløb.

Det første sæt udkom i 1975 med en Formel 1-model. Temaet startede dog først rigtigt i 2001 med en serie mini racerbilier, der blev fremstillet af få større legoklodser. Sættene inkluderede også en affyringsmekanisme, der kunne bruges til at køre bilerne afsted.

Over tid har temaet udviklet sig og er blevet bragt mere på linje med andre lego-temaer, mens det stadig opfordrer til racerløb. Det har også inkluderet en række modeller af virkelige sportsvogne og racerbiler som bl.a. Lamborghini Gallardo og Ferrari FXX.

I 2012 blev temaet indstillet, og blev i 2015 erstattet med den nye serie Lego Speed Champions, der har et lignende logo.

Sæt

Speed Racer 

Lego Speed Racer er baseret på bilmodeller fra filmen af samme navn.

Tiny Turbos

Power Racers

Ferrari 
Lego Racers Ferrari sæt bygger på Ferraris bilmodeller.

Referencer

Eksterne henvisninger 
 Racer på Brickset

Racers
Igangværende væbnede konflikter

Dette er en liste over nuværende væbnede konflikter.

10.000 eller flere dødsfald i år eller i 2022

Færre end 10.000 dødsfald i år eller i 2022

Færre end 1.000 dødsfald i år eller i 2022

Noter

Referencer 

Lister
George

George kan have flere betydninger

 George - et form af drengenavnet Georg
 George (Sydafrika) - en by i Sydafrika
 George (Washington) - en by i den amerikanske delstat Washington
Fjærlandsfjorden

Fjærlandsfjorden er en fjordarm på nordsiden af Sognefjorden, i kommunene Balestrand, Leikanger og Sogndal. Den er 27 kilometer lang og op til 1,5 kilometer bredog går ind til bygden Fjærland. Fjorden har indløb mellem Veganeset ved Dragsvik i vest og Hella i øst. Fire kilometer inde i fjorden går Vetlefjorden mod nord, mens Fjærlandsfjorden fortsætter mod nordøst.

Mellem Dragsvik og Hella er der færgeforbindelse (Riksvej 55). Fra begge steder går der også færger til Vangsnes på sydsiden af Sognefjorden, og om sommeren går der færge over Fjærlandsfjorden fra Balestrand. 

Store dele af fjorden er uden vejforbindelse, men fra bebyggelsen Jordal på vestsiden går der vej nordover til Fjærland. På østsiden af fjorden går Riksvej 5 gennem den 2,6 km lange Bergstunnelen og Frudalstunnelen på 6,7 km. Mellem tunnelerne ligger gårdene Bjåstad og Berge. Inderst i fjorden ligger bygden Fjærland, med bygdecenteret Mundal på vestsiden. I fjordbunden ligger Norsk bremuseum. Fra Fjærland fører to korte dale, Bøyadalen og Supphelledalen, op til  Jostedalsbreen syv kilometer længere mod nord.

Galleri

Referenser 

Fjorde i Vestland
Balestrand
Leikanger
Sogndal
Norsk bremuseum

Norsk bremuseum blev etableret i 1991 og ligger i bygden Fjærland inderst i Fjærlandsfjorden i Sogndal kommune i Sogn og Fjordane fylke i Norge. Museet er tegnet af Sverre Fehn og drives uden offentlig støtte. I juli 2007 passerede museet én million besøgende.
Norsk bremuseum ved arkitekt Sverre Fehn blev tildelt arkitekturprisen Betongtavlen for 1992 og Houens fonds diplom for 1994.

Bremuseet viser en indholdsrig forklaring på hvordan bræerne fungerer og hvordan de opstod. dertil er der mange spændende udstillinger og modeller af bræen og dens egenskaber. Der findes også en biografsal hvor man kan se en film om Jostedalsbreen.

Museet er åbent dagligt fra april til oktober. Det er oprettet som et fællesprojekt mellem Den Norske Turistforening, International Glaciological Society, the Norges vassdrags- og energidirektorat, Norsk Polarinstitutt, Høgskulen i Sogn og Fjordane, Universitetet i Bergen og Universitetet i Oslo.

Torsdag 19. juli 2007 blev der åbnet et nyt center for klimaforståelse ved museet. Ulltveit-Moe var den største af støttepersonerne som gav hele 15 millioner til Norsk Bremuseum for at museet kunne bygge denne ekstra klimadel. Tidligere vicepræsident i USA, Walter Mondale, var til stede for at foretage åbningen. Mondale stammer fra bygden og navnet Mondale kommer af Mundal i Fjærland.

Se også 
 Jostedalsbreen nationalpark

Kilder og henvisninger 

 Officielt websted
 Kulturnett

Sogn og Fjordane
Bremuseum
Sogndal
Modtagere af Betongtavlen
Museer etableret i 1991
Family of the Year

Family of the Year er et amerikansk indie rockband fra Los Angeles, Californien. Det består af Joseph Keefe (vokal og guitar), Sebastian Keefe (trommer og vokal), James Buckey (guitar og vokal) og Christina Schroeter (keyboard og vokal). Deres musik bruger mange melodiske vokalharmonier og folkemusik-elementer.

Deres sang "Hero" fra 2012 blev brugt i Richard Linklaters  film Boyhood fra 2014 og blev i den forbindelse et top 10 hit i Østrig, Belgien, Tyskland og Schweiz.

Diskografi 
 Songbook (2009)
 Loma Vista (2012)
 Family of the Year (2015)
 Goodbye Sunshine Hello Nighttime (2018)

Referencer 

Rockgrupper fra USA
Indierockgrupper fra USA
Musikgrupper fra 2009
3. etape af Vuelta a España 2018

3. etape af Vuelta a España 2018 gik fra Mijas til Alhaurín de la Torre 27. august 2018. 

Elia Viviani vandt etapen, mens Michał Kwiatkowski forsvarede den røde førertrøje.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Kombinationskonkurrencen

Holdkonkurrencen

Referencer

Eksterne henvisninger 
 

03
Evander

Evander da Silva Ferreira (født 9. juni 1998), bedre kendt som Evander, er en brasiliansk fodboldspiller, der spiller for Portland Timbers

Klubkarriere

Vasco da Gama 
Evander debuterede for Vasco da Gama den 5. marts 2016, da han blev indskiftet i en 3-1 sejr over Bonsucesso. Han scorede sit første professionelle mål den 8. november 2017 mod Santos.

Den 31. januar 2018 blev Evander den yngste Vasco da Gama-spiller til at score to gange i en Libertadores-kamp mod Universidad de Conepción.

FC Midtjylland 
Den 27. august 2018 blev det bekræftet af Vasco da Gama, at FC Midtjylland har lejet Evander for 2018-19-sæsonen med en frikøbsklausul på 18 mio. kr. i sommeren 2019.

Han fik sin debut for FC Midtjylland i Superligaen den 29. september 2018, da han blev skiftet ind i det 65. minut i stedet for Jakob Poulsen i en 5-2-sejr hjemme over Hobro IK. Runden efter, den 7. oktober 2018, fik han 12 minutter på banen (3-0-sejr hjemme over Vendsyssel FF), og i sin 3. superligaoptræden den 20. oktober 2018 scorede han sit første mål for FC Midtjylland, da FC Midtjylland vandt 1-4 ude over FC Nordsjælland.

Den 15. januar 2019 blev Evander købt af FC Midtjylland. I marts blev Evander kåret som månedens spiller i Superligaen.

Landsholdskarriere 
I marts 2015 hjalp Evander Brasilien til at vinde U/17 Sydamerika mesterskaber, da han scorede tre mål. Han spillede også U/17-VM i 2015.

Referencer

Eksterne henvisninger 
 

Fodboldspillere fra Brasilien
Fodboldspillere fra FC Midtjylland
Lough Ree

Lough Ree (irsk: Loch Rí eller Loch Ríbh) er en sø i midten af Irland. Det er den anden af tre store søer på floden Shannon. Lough Ree er den næststørste sø på Shannon efter Lough Derg. De to andre store søer er Lough Allen mod nord og Lough Derg mod syd, og derudover findes en række mindre søer langs flodens forløb. Søen tjener som grænse mellem de tre counties Longford ogd Westmeath (begge i provinsen Leinster) på den østlige side og County Roscommon i provinsen Connacht på den vestlige side. Søen er et populært udflugtsmål for fiskeri og sejlads. Den understøtter er mindre kommercielt ålefiskeri. Byen Athlone ligger i den sydlige ende af søen og har en havn med både, der sejleder ud på Lough Ree. Den lille by Lanesboro ligger i den nordlige ende af søen.

På øen Inchcleraun (Inis Cloithreann) i den nordlige del af søen blev der grundlagt et kloster i den tidligere middelalder, og der er fortsat ruinrester fra flere kirker. Ifølge irske legender var det denne ø, hvor dronning Maeve blev dræbt. Vikingen Turgesius kontrolelrede et ringborg på søens bred indtil sin død i år 845, hvor han druknede i Lough Owel.

Ligesom flere andre irske loughs så har der været en række rapporteringer om søuhyrer i søen igenne årene.

Referencer

Eksterne henvisninger 

Søer i Irland
Lough Allen

Lough Allen (irsk: Loch Aillionn) er en sø på floden Shannon i det norøstlige Connacht, Irland. Det meste af søen ligger i County Leitrim, mens en mindre del ligger i County Roscommon. Den ligger syd for Shannons udspring nær Iron Mountains, og det er den nordligste af de tre store søer på Shannon, hvor de to andre er Lough Ree og Lough Derg.

Referencer

Eksterne henvisninger 

Søer i Irland
Xenophyophore

Xenophyophorer er flerkernede encellede organismer som findes jorden rundt på verdenshavenes havbund, på dybder mellem 500 og 10.600 meter.
Xenophyophorer er en slags foraminifer, der udvinder mineraler fra deres omgivelser og anvender dem til deres exoskelet, kendt som en test.

Xenophyophorer blev først beskrevet af Henry Bowman Brady i 1883. Xenophyophorer er meget udbredt på dybhavssletter, og er i nogle områder den dominerende art. Fjorten slægter og omkring 60 arter er blevet beskrevet - og de varierer meget i størrelse.
Den største Xenophyophor er Syringammina fragilissima og den er blandt de største kendte coenocyter med størrelser på op til 20 cm i diameter.

Beskrivelse 
Xenophyophorer er vigtige for dybhavet, da de er fundet i alle fire verdenshavsbassiner. Men meget lidt er kendt om deres biologiske og økologiske rolle i dybhavets økosystemer.

Xenophyophorer ser ud til at være encellede, men har mange cellekerner.
Xenophyophorer former skrøbelige og omfattende tests (skaller lavet af fremmede mineralpartikler limet sammen med organiske cementer) som varierer i størrelser fra nogle få millimeter til 20 centimeter.

Se også 
 Coenocyte
 Ekstremofil
 Piezophile

Kilder/referencer

Yderligere læsning 
 Gubbay, S., Baker, M., Bettn, B., Konnecker, G. (2002). "The offshore directory: Review of a selection of habitats, communities and species of the north-east Atlantic", pp. 74–77.
 NOAA Ocean Explorer. "Windows to the deep exploration: Giants of the protozoa", p. 2.

Eksterne henvisninger 
 Microscopy-UK: Note on Xenophyophores
 More xenophyophore photos, with a map of their habitat

Protister
Jakob Agermose Pedersen

Jakob Agermose Pedersen (født 21. april 1976) er en dansk skuespiller uddannet fra Skuespillerskolen Ophelia i 2012. Han har blandt andet medvirket i Arvingerne, Jeg er William og I krig & kærlighed.

Eksterne henvisninger 

Skuespillere fra Danmark
Young Maylay

Christopher "Chris" Bellard (født 17. juni 1979), også kendt som Young Maylay, er en amerikansk rapper, og skuespiller fra Los Angeles, Californien. Han er mest kendt for at lægge stemme til Carl "CJ" Johnson i computerspillet Grand Theft Auto: San Andreas (2004).

Referencer

Eksterne henvisninger 
 
 

Rappere fra USA
Skuespillere fra Californien
Personer fra Los Angeles
Grand Theft Auto
Ballerina (film fra 2016)

Ballerina er en 3D-animeret musikalsk eventyrkomediefilm fra  2016 instrueret af Éric Summer og med manuskript af Carol Noble og Laurent Zeitoun.

Handling 
Filmen forgår i 1880'erne hvor Félicie (Elle Fanning), en forældreløs pige, der drømmer om at blive ballerina, men mangler formel uddannelse. Hun stikker af fra sit børnehjem på landet i Bretagne med sin bedste ven, Victor (Dane DeHaan), en ung opfinder. Sammen går de til det smukke Paris, men de bliver snart adskilt, og Victor bliver kontordreng i Gustave Eiffels værksted. Félicie finder vej til Parisoperaen, hvor operaens vagt fanger hende for hendes overtrædelse. Hun bliver reddet af en kvinde der hedder Odette (Carly Rae Jepsen), som lader Félicie blive hos hende, indtil hun har fået en uddannelse. Odette arbejder for både operaen og den grusomme Régine Le Haut (Julie Khaner), en velhavende restaurantsejer. Mens hun hjælper Odette med at gøre rent, spionerer Félicie på Regines datter, Camille (Maddie Ziegler), der øver ballet. Camille ser Félicie, fornærmer hende og kaster Félicies musikboks ud af vinduet og ødelægger den. Da Félicie opsøger Victor for at få den repareret, opfanger hun postbuddet, der bringer et brev fra operaen, som tilbyder Camille en plads på den berømte skole i Paris Opera Ballet; i sin vrede skjuler hun brevet og beslutter sig for at påtage sig Camilles identitet for at komme ind på balletskolen og forfølger dermed sin drøm.

Eksterne henvisninger 
 

Animationsfilm
Franske film fra 2016
Canadiske film fra 2016
Familiefilm
Norafjorden

Norafjorden er en fjordarm på nordsiden af Sognefjorden i Sogndal kommune i Vestland fylke i Norge. Fjorden strækker sig nordover til Sogndal, men bliver oftest kaldt Sogndalsfjorden indenfor Nornessundet ved Nornes. Den totale længde på fjorden ind til bunden af Barsnesfjorden er 21 kilometer. Fjorden har indløb mellem Fiksnes vest for bygden Slinde i nord og Meisurnæsset i syd. Fjorden går først østover og drejer  derefter nordover efter Nornessundet. Sydøst for Slinde ligger bygden Fimreite på sydsiden af fjorden.

«Nor» kommer af gammelnorsk og har ingenting med kompasretningen nord at gjøre. Ordet betyder «trangt sund», eller «trang passage» og hentyder til at fjorden smalner kraftig ind i forhold til hovedfjorden, og at der er flere næs og trange passager i fjorden. Navnet betyder med andre ord «den smale fjorden». 

Riksvej 55 går på nordsiden af fjorden.

Referenser 

Fjorde i Vestland
Sogndal
Lough Derg (Shannon)

Lough Derg, historisk Lough Dergart (irsk Loch Deirgeirt), er en ferskvandssø på floden Shannon i Irland: Det er den tredjestørste på øen Irland efter Lough Neagh og Lough Corrib.

Det er en lang, smal sø med kyster i de tre counties Clare (sydvest), Galway (nordvest) og Tipperary (mod øst). Det er den sydligste af de tre store søer på floden Shannon, hvor de to andre er Lough Ree og Lough Allen.

Byer og landsbyer langs søens bred inkluderer Portumna, Killaloe & Ballina, Dromineer, Terryglass, Mountshannon og Garrykennedy.

Søens navn kommer fra det irske Loch Deirgdheirc. Dete var et af den irske gud Dagdas navn, der bogstaveligt betyder "rødt øje".

Referencer

Eksterne henvisninger 

Søer i Irland
Signe Munk

Signe Munk (født 10. marts 1990 i Odense) er en dansk politiker der siden Folketingsvalget 2019 har siddet i Folketinget for Socialistisk Folkeparti. Ved siden af det politiske arbejde læser hun til sygeplejerske. Hun blev på SF's landsmøde i 2014 valgt som partiets næstformand sammen med Tonni Hansen.

Politisk karriere 
Hun blev som 19-årig ved Kommunalvalget i 2009 valgt til byrådet i Viborg Kommune med 685 personlige stemmer. Som byrådsmedlem sad Signe Munk i kulturudvalget, hvor hun især kæmpede for at bevare det lokale spillested Paletten. Hun genopstillede ikke ved Kommunalvalget i 2013. 

Ved Folketingsvalget i 2015 var Signe Munk opstillet i Vestjyllands Storkreds, hvor hun opnåede 1.536 personlige stemmer, og blev i SF kun overgået af Steen Gade. I sommeren 2018 blev hun valgt som SF's spidskandidat i Vestjyllands Storkreds. Til Folketingsvalget 2019 fik hun 6.285 personlige stemmer og blev valgt på et kredsmandat. Siden valget har hun været SF's klima-og energiordfører samt ordfører for velfærdsuddannelser.

Referencer

Eksterne henvisninger 
 

Personer fra Odense
Nuværende folketingsmedlemmer fra SF
Kommunalbestyrelsesmedlemmer fra SF
Medlemmer af Viborg Byråd
4. etape af Vuelta a España 2018

4. etape af Vuelta a España 2018 gik fra Vélez-Málaga til Alfacar 28. august 2018. 

Ben King vandt etapen, mens Michał Kwiatkowski forsvarede den røde førertrøje.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Kombinationskonkurrencen

Holdkonkurrencen

Referencer

Eksterne henvisninger 
 

04
Lille stjernetop

Lille stjernetop (Deutzia gracilis) er en lille, løvfældende busk med en meget rig blomstring af hvide (hos visse sorter dog svagt lyserøde) blomster. Busken bliver brugt meget ofte i haver og parker på grund af den kompakte vækst og den kraftige blomstring. Planten er fuldt hårdfør i Danmark.

Lille stjernetop er en løvfældende busk med en stift opret og fingrenet vækst. Barken er først lyst grågrøn, men senere bliver den rødbrun med grå korkporer. Blomsterbærende skud er derimod glatte og olivengrønne. Gamle grene får til sidst en bark, der er afskallende i tynde flager. Knopperne er tilliggende, spidste og gråbrune. Bladene er modsat stillede og lancetformede til smalt ægformede med lang spids og tandet rand. Oversiden er grågrøn, mens undersiden er lysere og mere grå. Begge bladsider er ru af stive hår. Blomstringen foregår i maj-juni, hvor man finder blomsterne samlet i oprette stande fra bladhjørnerne. De enkelte blomster er 5-tallige og regelmæssige med hvide kronblade og gule støvdragere. Frugterne er kapsler med mange frø.

Lille stjernetop når en højde på ca. 1,50 m og en kronebredde på ca. 1,00 m (ældre eksemplarer kan dog få større kronebredde end deres højde).

Rodsystemet består af nogle få grovrødder og mange, højtliggende finrødder.

Hjemsted 
Lille stjernetop hører hjemme i skove, buskadser og krat på bjergene i Japan (Honshu, Shikoku og Kyushu) og på Taiwan. Her vokser den i fuld sol eller let skygge på sur til neutral og veldrænet, men alligevel fugtig jordbund.

Galleri

Noter 

 

 
Hvide blomster
Buske
Haveplanter
Luciemøllen

Luciemøllen også Lavendelstrædes Mølle, i bramfri tale Lussemøllen, i København var en af de mange stubmøller der gennem et par hundrede år stod på voldanlægets på bastioner rundt om hele København som byens vartegn. På Københavns volde var der i 1782 18 fungerende møller, men de blev nedlagt løbende i 1800-tallet. Luciemøllen, som var i brug fra 1669, stod på Vestervold og Gyldenløves Bastion for enden af Lavendelstræde, der hvor Københavns Rådhus ligger i dag. I 1709 omtales mølleren Peter Hansen ved Vesterport (sansynligvis mølleren i Luciemøllen) og i 1778 brændte Luciemølle men blev genopbygget.

Møllen er fra cirka 1700 kendt under navnet Luciemøllen, angiveligt efter en kvindelig selvmorder, der fandt døden i nærheden.

De fleste stubmøller havde, som Luciemøllen, et beskyttende rundt skur om stubben, der gik op i et spidst tag ind under møllehuset. Herved fik man også yderligere lidt lagerplads under møllehuset. Dette ses på billeder af Luciemøllen.

Efter voldenes sløjfning, hvor de blev opgivet i 1857 og påbegyndt fjernet i 1872, blev Luciemøllen nedtaget 1887 og flyttet til Kongens Enghave i 1888. På området hvor Luciemøllen lå opførtes en stor udstillingsbygning til Den Nordiske Industri-, Landbrugs- og Kunstudstilling i Kjøbenhavn 1888, inden man i 1890'erne rev denne og begyndte at rejse det nye rådhus.
I Kongens Enghave blev Luciemøllen brugt af hjemløse som overnatningssted indtil Sankthans 1914 hvor nogle personer besluttede at lave et Sankthans bål ved at antænde den. Den nedbrændte til grunden. Stubmøllevej i Valby minder endnu om dens eksistens. Møllen lå på Stubmøllevej 22, hvor den nedbrændte mølle stod kommer Ejerforeningen Ellebjerg til at ligge fra 1939. Nu er der en lægekonsultation.

Kastellets gamle stubmølle var en meget lig og lidt mindre udgave af Luciemøllen.

Fodnoter 

Forsvundne bygninger, konstruktioner og anlæg i København
Indre By (København)
Vesterbro
Etableret i 1669
Virksomheder i København
Ophørt i 1914
Stubmøller i Danmark
Københavns historie